# ZMLUVA O DIELO č.

**č. zmluvy objednávateľa: 1/2020**

uzatvorená podľa §§ 536 a nasl. zákona č. 513/1991 Zb. Obchodný zákonník

v platnom znení

**1. Zmluvné strany**

1.1. **Objednávateľ**:

Obchodné meno: **Stredná odborná škola elektrotechnická**

Sídlo: Sibírska 1, 917 01 Trnava

IČO: 17055385

DIČ: 2021134071

IČ DPH: SK2021134071

Číslo účtu IBAN: SK64 8180 0000 0070 0049 6204

Štatutárny orgán: RNDr. Ing. Iveta Bakičová

(ďalej len „**Objednávateľ**“)

1.2. **Zhotoviteľ**:

Obchodné meno:

Sídlo:

IČO:

Registrácia:

IČ DPH:

Číslo účtu IBAN:

Štatutárny orgán:

(ďalej len „**Zhotoviteľ**“)

1.3. Objednávateľ a Zhotoviteľ (ďalej tiež označovaní jednotlivo aj ako „**Zmluvná strana**“ a spoločne aj ako „**Zmluvné strany**“) uzatvárajú medzi sebou podľa § 536 a nasl. zákona č. 513/1991 Zb. Obchodný zákonník v platnom znení (ďalej len „**Obchodný zákonník**“) túto zmluvu o dielo (ďalej len „**Zmluva**“).

**2. Definície pojmov**

2.1. Zmluvné strany sa dohodli, že pojmy používané v Zmluve, ktoré nie sú v príslušnej časti Zmluvy zadefinované inak, majú pre účely Zmluvy význam definovaný v tomto článku Zmluvy.

2.2. „**Certifikát Stavby**“ – sú všetky nasledovné dokumenty:

* Atesty použitého materiálu,
* Prehlásenia o zhode,
* Protokoly o vykonaných skúškach.

**3. Predmet Zmluvy**

3.1. Na základe Zmluvy sa Zhotoviteľ zaväzuje pre Objednávateľa:

3.1.1. zhotoviť stavbu **„Rekonštrukcia ležatých rozvodov vody budovy internátu SOŠE Trnava“**

(v Zmluve len „**Stavba**“) podľa Projektovej dokumentácie poskytnutej Objednávateľom, ktorá je Prílohou č. 1 k Zmluve,

3.1.2. odovzdať Certifikáty Stavby,

3.1.3. zhotoviť projekt skutočného vyhotovenia jednotlivých stavebných objektov podľa bodu 3.1.1 tohto článku

(ďalej spolu len ako „**Dielo**“).

3.2. Na základe Zmluvy sa Objednávateľ zaväzuje:

3.2.1. Dielo od Zhotoviteľa prevziať,

3.2.2. zaplatiť Zhotoviteľovi cenu za vykonanie Diela podľa platobných podmienok stanovených v článku 5. Zmluvy,

3.2.3. poskytnúť/poskytovať Zhotoviteľovi súčinnosť uvedenú v bode 9.1. Zmluvy,

3.2.4. plniť všetky svoje povinnosti a záväzky uvedené v Zmluve.

3.3. V prípade potreby, na výkon činností uvedených v bode 3.1., na výzvu Zhotoviteľa vystaví Objednávateľ pre Zhotoviteľa príslušnú plnú moc.

3.4. Pri vykonávaní Diela postupuje Zhotoviteľ samostatne a podľa Zmluvy a nie je pri určení spôsobu vykonania Diela viazaný pokynmi a/alebo požiadavkami Objednávateľa.

3.5. Zhotoviteľ je oprávnený poveriť vykonaním/vykonávaním Diela alebo časti Diela tretiu osobu (subdodávateľa).

**4. Miesto a čas vykonania Diela**

4.1. Miestom vykonania Diela je Stavenisko. Objednávateľ sa zaväzuje odovzdať Stavenisko Zhotoviteľovi najneskôr jeden deň pred zahájením prác a to najskôr 30.6.2020, odovzdanie Staveniska bude uskutočnené na základe protokolu o odovzdaní a prevzatí Staveniska medzi Objednávateľom a Zhotoviteľom.

4.2. Stavenisko musí spĺňať nasledovné podmienky:

* Objednávateľ má k Stavenisku oprávnený vzťah, ktorý umožňuje oprávnené vykonávanie Diela na Stavenisku podľa Zmluvy,
* na Stavenisku sú vyznačené všetky vedenia inžinierskych sietí, ktorých sa rekonštrukcia týka,
* Stavenisko je vypratané a riadne a plne spôsobilé k vykonávaniu Diela podľa Zmluvy,
* na Stavenisku je Zhotoviteľovi umožnené neobmedzené napojenie Zhotoviteľa na zdroje vody, elektrickej energie, a všetkých ostatných médií a energií potrebných pre vykonávanie Diela a je umožnený zamestnancom zhotoviteľa prístup k sociálnym zariadeniam
* na Stavenisku je zabezpečená dostatočná prístupová cesta a dostatočný priestor pre prenesenie, vyloženie a dočasné uskladnenie jednotlivých materiálov, výrobkov, konštrukcií a iných stavebných prvkov ako aj ďalších súčastí a príslušenstva Diela,
* v priebehu vykonávania Diela nebude Objednávateľ a/alebo akékoľvek tretie osoby vykonávať v priestore Staveniska činnosti, ktoré by obmedzovali alebo mohli obmedzovať Zhotoviteľa alebo ním poverené osoby vo vykonávaní Diela.

4.3. Zhotoviteľ sa zaväzuje vykonať dielo v rozsahu podľa bodu 3.1.1 v nasledovných termínoch:

 do **31.8.2020**

 Zhotoviteľ sa zaväzuje vykonať dielo v rozsahu podľa bodu 3.1.2 a 3.1.3 v termíne:

 do **30.9.2020**

 Zhotoviteľ je oprávnený vykonať Dielo aj pred uvedeným termínom, v tomto prípade je Objednávateľ povinný Dielo prevziať v lehote uvedenej vo výzve Zhotoviteľa.

4.4. Zmluvné strany sa dohodli, že čas vykonania Diela podľa bodu 4.3. Zmluvy sa predlžuje najmä o dobu (počet kalendárnych dní):

* po ktorú Stavenisko nespĺňa všetky podmienky uvedené v bode 4.2. Zmluvy,
* po ktorú je Objednávateľ v omeškaní s poskytnutím súčinnosti v zmysle bodu 9.1. Zmluvy alebo s plnením svojich povinností stanovených Zmluvou,
* po ktorú je Objednávateľ v omeškaní s uhradením Ceny a/alebo akejkoľvek časti Ceny v zmysle článku 5. Zmluvy,
* omeškania spôsobenú nekonaním orgánov štátnej správy a/alebo orgánov verejnej správy a/alebo orgánov samosprávy a/alebo akýchkoľvek iných tretích osôb nekonajúcich v mene a podľa pokynov Zhotoviteľa zo strany takýchto tretích osôb,
* omeškania spôsobenú porušením a/alebo opomenutím a/alebo omeškaním akýchkoľvek povinností orgánov štátnej správy a/alebo orgánov verejnej správy a/alebo orgánov samosprávy a/alebo akýchkoľvek iných tretích osôb nekonajúcich v mene a podľa pokynov Zhotoviteľa zo strany takýchto tretích osôb.

4.5. Zmluvné strany sa dohodli, že ak Objednávateľ poruší a/alebo opomenie a/alebo sa dostane do omeškania s poskytnutím súčinnosti alebo plnením akejkoľvek povinnosti Objednávateľa stanovenej Zmluvou, je Zhotoviteľ oprávnený prerušiť/zastaviť vykonávanie Diela až do doby splnenia takejto príslušnej povinnosti alebo poskytnutia takejto príslušnej súčinnosti. Náklady, ktoré vzniknú Zhotoviteľovi v dôsledku prerušenie/zastavenia vykonávania Diela a prípadného následného opätovného začatia realizácie Diela je Objednávateľ povinný uhradiť na základe osobitných faktúr, ktoré Zhotoviteľ vystaví do 30 kalendárnych dní odo dňa vzniku takýchto nákladov, pričom sa Zmluvné strany dohodli, že takéto osobitné faktúry uhradí Objednávateľ Zhotoviteľovi najneskôr do 30 kalendárnych dní odo dňa ich vystavenia Zhotoviteľom.

**5. Cena za vykonanie Diela a platobné podmienky**

5.1. Cena za vykonanie Diela podľa Zmluvy je stanovená dohodou medzi Objednávateľom a Zhotoviteľom na základe položkového rozpočtu, ktorý tvorí Prílohu č. 2 k Zmluve a zahŕňa všetky náklady Zhotoviteľa súvisiace s vykonaním Diela, pokiaľ výslovne nie je uvedené v Zmluve inak.

5.2. Zmluvné strany sa dohodli, že cena za vykonanie Diela je:

 **€ bez DPH**

(v Zmluve len „**Cena**“).

5.3. Zmluvné strany sa dohodli na mesačnej fakturácii na základe odsúhlasených súpisov vykonaných prác s lehotou splatnosti 30 dní.

5.4. Ku každej faktúre sa pripojí písomné potvrdenie o skutočne vykonaných prácach (zisťovací protokol) schválené a podpísané objednávateľom alebo technickým dozorom investora, ktorý zhotoviteľ predloží technickému dozoru investora na kontrolu najneskôr v 5. deň mesiaca, nasledujúceho po mesiaci, ktorého sa vyhotovený daňový doklad - faktúra na časť ceny diela týka. Objednávateľ overí správnosť potvrdenia o skutočne vykonaných prácach (zisťovacieho protokolu) v lehote 3 pracovných dní od jeho kompletného predloženia a vráti ho zhotoviteľovi. Odsúhlasené potvrdenie o skutočne vykonaných prácach (zisťovací protokol) je neoddeliteľnou súčasťou faktúry. Bez tohto súpisu je faktúra neúplná a nie je preukázané vykonanie časti diela.

5.5. DPH (daň z pridanej hodnoty) bude účtovaná v súlade s príslušnými všeobecne záväznými právnymi predpismi platnými v čase vystavenia faktúry.

5.6. V prípade, ak sa Objednávateľ dostane do omeškania so zaplatením Ceny alebo jej časti je povinný zaplatiť Zhotoviteľovi zmluvnú pokutu vo výške 0,5% z nezaplatenej sumy denne.

5.7. V prípade požiadavky Objednávateľa na práce naviac, uzatvoria Zmluvné strany dodatok k Zmluve. Uskutočnenie všetkých prác naviac a/alebo prác menej, ako aj prípadná dohoda o ich ocenení budú upravené formou uzatvoreného písomného dodatku k Zmluve.

* 1. Zhotoviteľ je povinný zaplatiť svojim subdodávateľom, vrátane priamych subdodávateľov, všetky splatné faktúry za práce súvisiace so vyhotovením diela.

**6. Odovzdanie a prevzatie Diela**

6.1. Zhotoviteľ písomne oznámi Objednávateľovi pripravenosť Diela k odovzdaniu a prevzatiu najneskôr 5 kalendárne dni vopred.

6.2. Dielo sa považuje za odovzdané:

6.2.1. podpísaním preberacieho protokolu oboma Zmluvnými stranami, pričom takýto preberací protokol bude obsahovať najmä: označenie Zmluvných strán a ich zástupcov, označenie Diela, dátum odovzdania a prevzatia Diela, dátum a záznam o výsledkoch testovania a označenie všetkých dokumentov a podkladov odovzdávaných spolu s Dielom, prípadne aj zoznam vád a/alebo nedorobkov, ktoré samy o sebe alebo v spojení s inými nebránia funkčnosti Diela a termíny ich odstránenia (ďalej len ako „**Protokol**“), alebo

6.2.2. v prípade, ak:

* Objednávateľ bezdôvodne odmietne vykonané Dielo prevziať, alebo
* Objednávateľ odmietne vykonané Dielo prevziať z dôvodu, že Dielo obsahuje vady a/alebo nedorobky, ktoré samy o sebe alebo v spojení s inými nebránia funkčnosti Diela, alebo
* Objednávateľ odmietne vykonané Dielo prevziať z akéhokoľvek iného dôvodu ako jeho nefunkčnosti,

sa Zmluvné strany dohodli, že v takomto prípade sa dňom kedy Objednávateľ takto odmietol Dielo prevziať považuje Dielo za odovzdané a zároveň riadne a úplne vykonané a zároveň za riadne a úplné splnenie všetkých povinností a záväzkov Zhotoviteľa podľa Zmluvy, čo bude uvedené v Protokole podpísanom Zhotoviteľom a zaslanom Objednávateľovi.

6.3. Záručná doba na Dielo začína plynúť v deň nasledujúci po odovzdaní Diela podľa bodu 6.2. Zmluvy a trvá 2 roky.

6.4. Zmluvné strany sa dohodli, že výhradne Zhotoviteľ je oprávnený určiť oprávnenosť alebo neoprávnenosť vady Diela a v prípade, ak táto vada je oprávnená, výhradne Zhotoviteľ je oprávnený určiť, akým spôsobom a formou príslušnú vadu Diela Zhotoviteľ odstráni.

**7. Odstúpenie od Zmluvy**

7.1. Objednávateľ je oprávnený odstúpiť od Zmluvy len v prípade podstatného porušenia Zmluvy, pričom za takéto podstatné porušenia Zmluvy sa považujú výlučne nasledovné skutočnosti:

7.1.1. Zhotoviteľ sa dostane do omeškania s odovzdaním a prevzatím Diela v zmysle článku 6. Zmluvy o viac ako 45 kalendárnych dní z dôvodov na strane Zhotoviteľa, alebo

7.1.2. bol podaný návrh na vyhlásenie konkurzu na majetok Zhotoviteľa na súd alebo ak Zhotoviteľ vstúpil do likvidácie, alebo

7.1.3. vyskytol sa prípad vyššej moci podľa článku 12. Zmluvy.

7.2. Zhotoviteľ je oprávnený odstúpiť od Zmluvy len v prípade podstatného porušenia Zmluvy, pričom za takéto podstatné porušenia Zmluvy sa považujú výlučne nasledovné skutočnosti:

7.2.1. Objednávateľ sa dostane do omeškania s uhradením Ceny alebo jej časti o viac ako 45 kalendárnych dní, alebo

7.2.2. vyskytol sa prípad vyššej moci podľa článku 12. Zmluvy, alebo

7.2.3. bol podaný návrh na vyhlásenie konkurzu na majetok Objednávateľa na súd alebo ak Objednávateľ vstúpil do likvidácie alebo je voči nemu vedené exekučné konania, alebo

7.2.4. Objednávateľ neposkytol Zhotoviteľovi ním požadovanú súčinnosť.

7.3. Ostatné porušenia Zmluvy zo strany Objednávateľa alebo zo strany Zhotoviteľa ako uvedené v bodoch 7.1. resp. 7.2. sa považujú za nepodstatné porušenia Zmluvy a pre ich odstránenie sa určuje dodatočná 7 dňová lehota.

7.4. Odstúpenie od Zmluvy musí byť urobené v písomnej forme a musí byť doručené druhej Zmluvnej strane. V písomnom oznámení o odstúpení od Zmluvy je Zmluvná strana, ktorá odstupuje od Zmluvy, povinná uviesť dôvody takéhoto odstúpenia od Zmluvy.

7.5. Zmluvné strany sa dohodli, že v prípade odstúpenia od Zmluvy sa Zmluva ruší s účinkom od momentu doručenia písomného oznámenia o odstúpení od Zmluvy oprávnenej Zmluvnej strany druhej Zmluvnej strane, a v takomto prípade Zmluva zaniká doručením písomného oznámenia o odstúpení od Zmluvy oprávnenej Zmluvnej strany druhej Zmluvnej strane.

**8. Vlastnícke právo k Dielu a nebezpečenstvo škody na Diele**

8.1. Vlastníkom Diela je Zhotoviteľ, pričom vlastnícke právo k Dielu prechádza zo Zhotoviteľa na Objednávateľa dňom splnenia oboch nasledovných podmienok:

8.1.1. úplné uhradenie celej Ceny za vykonanie Diela Objednávateľom Zhotoviteľovi t.j. pripísanie všetkých peňažných prostriedkov tvoriacich Cenu za vykonanie Diela na bankový účet Zhotoviteľa, a zároveň

8.1.2. podpísanie Protokolu oboma Zmluvnými stranami.

8.2. Nebezpečenstvo škody na Diele znáša Zhotoviteľ, pričom nebezpečenstvo škody na Diele prechádza zo Zhotoviteľa na Objednávateľa dňom:

8.2.1. podpísania Protokolu oboma Zmluvnými stranami, alebo

8.2.2. odmietnutia prevziať vykonané Dielo zo strany Objednávateľa v zmysle bodu 6.2. Zmluvy.

**9. Povinnosti Zmluvných strán**

9.1. Objednávateľ sa zaväzuje poskytnúť/poskytovať Zhotoviteľovi nasledovnú súčinnosť:

* odovzdať Zhotoviteľovi, bez zbytočného odkladu po žiadosti Zhotoviteľa, všetky dokumenty a podklady potrebné na realizáciu Diela,
* poskytnúť Zhotoviteľovi, bez zbytočného odkladu po žiadosti Zhotoviteľa, všetky informácie potrebné na realizáciu Diela,
* poskytnúť/poskytovať Zhotoviteľovi všetky informácie, dokumenty a vyjadrenia dotknutých orgánov štátnej správy a/alebo orgánov verejnej správy a/alebo orgánov samosprávy a/alebo akýchkoľvek iných súvisiacich tretích osôb, ktoré súvisia s Dielom a ktoré sa v priebehu realizácie Diela vydajú/vykonajú/zrealizujú, a to bez zbytočného odkladu po ich vydaní/vykonaní/zrealizovaní,
* písomne informovať Zhotoviteľa bez zbytočného odkladu o všetkých skutočnostiach a/alebo zmene skutočností, ktoré súvisia s Dielom a/alebo vykonávaním Diela.

9.2. Stavebný dozor ohľadom Stavby a Diela zabezpečuje na svoje náklady Objednávateľ.

**10. Vzájomná komunikácia Zmluvných strán**

10.1. Zmluvné strany sa dohodli, že pre účely komunikácie s Objednávateľom v súvislosti s plnením záväzkov Objednávateľa stanovených Zmluvou boli zo strany Objednávateľa určení nasledovní oprávnení zástupcovia Objednávateľa:

 RNDr. Ing. Iveta Bakičová – vo veciach obchodných a zmluvných,

 Mgr. Lucia Privalincová - vo veciach technických.

10.2. Zmluvné strany sa dohodli, že pre účely komunikácie so Zhotoviteľom v súvislosti s plnením záväzkov Zhotoviteľa stanovených Zmluvou boli zo strany Zhotoviteľa určení nasledovní oprávnení zástupcovia Zhotoviteľa:

 – vo veciach obchodných a zmluvných,

 – vo veciach technických.

10.3. Akékoľvek oznámenie, objednávka, požiadavka, pokyn, súhlas alebo akákoľvek iná komunikácia Zmluvných strán vyplývajúca zo Zmluvy (ďalej len „**Oznámenie**“) musí byť uskutočnené v písomnej forme a bude sa považovať za doručené alebo vykonané ak bolo oprávnenému zástupcovi tej Zmluvnej strany, ktorej je určené osobne doručené alebo zaslané doporučeným listom prostredníctvom pošty alebo registrovaného kuriéra alebo zaslané prostredníctvom elektronickej pošty na nasledovné poštové adresy alebo emailové adresy:

10.3.1. na strane Objednávateľa:

kontaktná poštová adresa: Sibírska 1

 917 01 Trnava

 e-mail: privalincova.lucia@zupa-tt.sk

10.3.2. na strane Zhotoviteľa:

 kontaktná poštová adresa:

 e-mail:

10.4. Doporučené Oznámenie odoslané prostredníctvom pošty sa bude považovať za doručené uplynutím lehoty 3 dní odo dňa uloženia doporučeného Oznámenia na pošte zaslaného na adresu príslušnej Zmluvnej strany uvedenú v tomto článku Zmluvy, a to bez ohľadu na úspešnosť doručenia, pričom odoslanie sa preukáže predložením podacieho lístku. Oznámenie doručované prostredníctvom doručovateľa – kuriérskej služby (najmä DHL, IN TIME, UPS) bude považované za doručené momentom prevzatia. V prípade neúspešnosti doručenia doručovateľom – kuriérskou službou (najmä DHL, IN TIME, UPS) sa bude považovať za moment doručenia 3. deň po vykonaní prvého pokusu o doručenie, pričom vykonanie pokusu o doručenie sa preukáže vyhlásením doručovateľa – kuriérskej služby (najmä DHL, IN TIME, UPS). Oznámenie odoslané prostredníctvom elektronickej pošty sa bude považovať za doručené momentom odoslania takéhoto Oznámenia, pričom úspešné vykonanie takéhoto odoslania sa preukáže vytlačením daného e-mailu adresovaným na dohodnuté e-mailové adresy.

11. Osobitné ustanovenia

11.1. Všetky spory, ktoré vzniknú zo Zmluvy, vrátane sporov o jej platnosť, výklad alebo zrušenie, budú riešené pred Rozhodcovským súdom Slovenskej obchodnej a priemyselnej komory v Bratislave podľa jeho základných vnútorných právnych predpisov. Zmluvné strany sa podrobia rozhodnutiu tohto súdu. Jeho rozhodnutie bude pre Zmluvné strany záväzné.

11.2. Ak sa stane niektoré ustanovenie obsiahnuté v Zmluve celkom alebo sčasti neplatným alebo nezákonným alebo neuplatniteľným, nemá táto skutočnosť vplyv na platnosť alebo zákonnosť alebo uplatniteľnosť zostávajúcej časti Zmluvy. V takomto prípade, ako aj v prípade neplatnosti alebo nezákonnosti alebo neuplatniteľnosti celej Zmluvy sa Zmluvné strany zaväzujú nahradiť dotknuté ustanovenia novými ustanoveniami, ktoré budú v čo najväčšej miere zodpovedať účelu sledovanému dotknutými ustanoveniami alebo uzatvoriť novú zmluvu, ktorá bude v čo najväčšej miere zodpovedať účelu sledovanému pôvodnou Zmluvou.

12. Vyššia moc

12.1. Pre účely Zmluvy sa za vyššiu moc považujú prípady, ktoré nie sú závislé od vôle Zmluvných strán a ani ich Zmluvné strany nemôžu ovplyvniť, ako napr.: vojna, mobilizácia, prírodné katastrofy, živelné pohromy a pod.

12.2. Ak sa splnenie Zmluvy stane nemožným z dôvodu vyššej moci, Zmluvná strana, ktorá sa bude chcieť odvolať na vyššiu moc, požiada druhú Zmluvnú stranu o úpravu Zmluvy vo vzťahu k Dielu a/alebo Cene a/alebo lehotám vykonávania Diela. Ak nedôjde k takejto dohode, má Zmluvná strana, ktorá sa oprávnene odvoláva na vyššiu moc, ktorá preukázateľne spôsobuje nemožnosť splnenia Zmluvy, právo odstúpiť od Zmluvy.

13. Záverečné ustanovenia

13.1. Zmluva nadobúda platnosť a účinnosť okamihom jej podpisu oboma Zmluvnými stranami.

13.2. Meniť alebo dopĺňať obsah Zmluvy je možné len formou písomných dodatkov k Zmluve, ktoré budú platné, ak budú riadne podpísané oboma Zmluvnými stranami.

13.3. Zmluva predstavuje jediný a úplný dohovor Zmluvných strán ohľadne predmetu Zmluvy, pričom ako taká v celom rozsahu nahrádza všetky prípadné predchádzajúce ústne i písomné dohovory Zmluvných strán ohľadne predmetu Zmluvy a otázok dotýkajúcich sa predmetu Zmluvy.

13.4. Neoddeliteľnou súčasťou Zmluvy sú nasledovné prílohy:

Príloha č. 1 – Projektová dokumentácia

Príloha č. 2 – Položkový rozpočet

13.5. Zmluva je vyhotovená v 4 rovnopisoch, z ktorých po uzatvorení Zmluvy každá Zmluvná strana obdrží dva rovnopisy.

13.6. Zmluvné strany si Zmluvu prečítali, všetky jej ustanovenia sú im jasné a zrozumiteľné, pričom dostatočným a určitým spôsobom vyjadrujú vážnu a slobodnú vôľu Zmluvných strán zbavenú akýchkoľvek omylov, na dôkaz čoho pripájajú svoje podpisy.

za Objednávateľa: za Zhotoviteľa:

podpis: .............................................. podpis: ..............................................

meno: RNDr. Ing. Iveta Bakičová meno:

funkcia: riaditeľ funkcia:

dátum: v Trnave, dňa: dátum: v  , dňa: